

# Event Details

- **Event Name**: Forumul MERITO Dobrogea #3: Cum proiectăm evaluarea în sprijinul învăţării?
- **Event Start and End Date**: Sat, 21 Mar, 2026 at 08:30 am – Sat, 21 Mar, 2026 at 06:30 pm
- **Event Description**: Pe 21 martie, vă invităm şi vă aşteptăm la a treia ediţie a Forumului MERITO Dobrogea, pe tema „Cum proiectăm evaluarea în sprijinul învăţării?", privind planificarea traseului de la competențe și conținuturi la activități de învățare şi evaluarea formativă pentru însușirea conceptelor, desfăşurat fizic la Universitatea Maritimă din Constanţa şi Colegiul Naţional „Mircea cel Bătrân”. Participarea la Forum este gratuită şi deschisă profesorilor şi directorilor, studenţilor şi elevilor de profil pedagogic, din regiune şi din toată țara, cu participare fizică în Constanţa, în limita celor ~200 de locuri disponibile, în ordinea înscrierilor prin formularul disponibil mai jos.

❗ Vă invităm să parcurgeţi cu atenţie toate detaliile de mai jos şi să completaţi formularul de înscriere, disponibil la final, până marţi, 17 martie, în limita locurilor disponibile. ❗ ATENŢIE: odată finalizată completarea acestui formular, prin butonul „Trimite”, înscrierea va fi confirmată la final, printr-un mesaj automat, şi veţi primi o copie a formularului pe adresa de email furnizată – dacă nu primiţi automat copia formularului completat, înseamnă că nu aţi finalizat înscrierea şi e nevoie să reluaţi procesul. Nu vom confirma direct sau în alt mod completarea formularului de înscriere şi nu vom face selecţia participanţilor. Odată înscris/ă, vă considerăm participant/ă şi vă recomandăm să vă asiguraţi formalităţile de cazare, la nevoie. ❗ Vă rugăm să completaţi formularul de înscriere doar dacă ştiţi că puteţi participa fizic – evenimentul NU va fi transmis online ❗ Vom reveni cu informaţii complete până pe 19 martie.

? Propunem activități interactive, în care vom prezenta şi explora abordări şi practici validate privind proiectarea evaluării în sprijinul învăţării, teorii din domeniul educațional, idei, cărți și alte resurse de inspiraţie, pornind de la următoarele repere:
❓ Cum planific traseul de la competențele și conținuturile din programă la activități de învățare şi evaluare adecvate pentru însușirea acestora?
❓ Care sunt etapele şi pașii esențiali ai procesului de proiectare a evaluării în sprijinul învăţării la disciplina / disciplinele vizate de ateliere?
❓ Care sunt condițiile pentru învățare profundă / transferul conceptelor prin evaluare formativă la disciplina / disciplinele vizate de ateliere?
❓ Ce instrumente, abordări, strategii și metode practice pot sprijini profesorul în acest proces de proiectare şi evaluare propriu-zisă?
? Exemple şi abordări inter- și transdisciplinare pentru proiectarea şi consolidarea conceptelor și transferului în situații noi de învățare.
?? Intenţionăm, de asemenea, ca acest Forum să fie un spaţiu de întâlnire, creaţie şi învăţare împreună cu profesorii participanţi, pasionaţi de subiect, ce doresc să înveţe colaborativ continuu, cu efecte pe termen lung.

❗ Atelierele de învăţare colaborativă, de la profesori pentru profesori, directori, studenţi şi elevi, sunt structurate tematic, pe niveluri de învăţământ şi arii curriculare, şi se vor desfăşura în paralel, conform programului şi facilitate de profesorii listaţi mai jos. Fiecare atelier va dura cca. 5 ore, pe parcursul a două sesiuni (dimineaţă şi după-amiază), pentru aceeaşi grupă de ~25 de profesori participanţi.
Alocarea la ateliere a profesorilor înscrişi se va realiza în funcţie de opţiunea exprimată în acest formular, în concordanţă cu nivelul de învăţământ menţionat şi aria curriculară, în limita locurilor disponibile. Nu vom opera modificări ale grupelor de atelier, odată realizată repartizarea pe grupe. Vom transmite informațiile complete de participare până pe 5 martie.

? Programul Forumului (poate suferi modificări de detalii): https://bit.ly/4ra8x2S
Sâmbătă, 21 martie (Universitatea Maritimă din Constanţa):
? 8:30-9:00: Sosirea, primirea şi înregistrarea participanţilor, socializare şi networking pentru Educaţie de calitate
? 9:00-9:30: Deschiderea Forumului MERITO Dobrogea #3 şi prezentarea contextului educaţional, cu:
? Profesorii din comunitatea locală MERITO, organizatori ai Forumului;
? Reprezentanţi ai partenerilor Forumului;
? 9:30-~10:15: Sesiune plenară de introducere şi fundamentare ştiinţifică a temei şi conceptelor Forumului, cu:
? Cum putem învața mai rapid și mai eficient împreună – Măriuca Talpeş, co-fondatoare Softwin &amp; Bitdefender, manager Intuitext, iniţiatoarea şi liderul proiectului MERITO (în curs de confirmare);
? Fundamente ale evaluării în sprijinul învăţării – Conf. univ. dr. Cristian Petre, Departamentul pentru pregătirea personalului didactic, Facultatea de Psihologie și Științele educației, Universitatea „Ovidius” din Constanța.

? ~10:45-13:30: Sesiunea I de ateliere de învăţare colaborativă, de la profesori pentru profesori, directori, studenţi şi elevi, în paralel (fiecare atelier se desfăşoară în două părţi, dimineaţa şi după-amiaza, pentru aceeaşi grupă de ~25 de participanţi, la Colegiul Naţional „Mircea cel Bătrân” din Constanţa):
? Evaluarea cu sens în educație timpurie I – Florentina Romanescu şi Adriana Popiţan, profesoare pentru educaţie timpurie în Tulcea, respectiv Bistriţa (pentru profesori pentru educaţie timpurie)
ℹ️ Descriere atelier: Prin acest atelier, ne propunem să: construim împreună instrumente simple de monitorizare a progresului adaptat nivelului preșcolar; să utilizăm feedbackul descriptiv ca instrument de susținere a motivației și autonomiei copilului; să integrăm autoevaluarea în rutina zilnică a grupei, într-o formă adecvată vârstei; să reflectăm asupra propriilor practici de evaluare și să identificăm un pas concret de îmbunătățire a evaluării în sprijinul învăţării.

? De la text la STEAM: proiectarea evaluării pentru învățare profundă I – Adriana Lefter şi Anca Dediu, profesoare pentru învățământ primar, în Tecuci, respectiv Cudalbi (GL) (pentru profesori pentru învăţământ primar)
ℹ️ Descriere atelier: Propunem un atelier aplicat de proiectare a evaluării prin integrarea literației cu abordările STEAM, la ciclul primar. Pornind de la un text literar, construim traseul de la competențe la provocări experiențiale și instrumente de evaluare care susțin învățarea profundă și transferul. Explorăm proiectarea inversă, criteriile de succes și feedbackul ca mecanism real de progres, astfel încât evaluarea să devină motor al învățării, nu doar moment de verificare.

? Dincolo de scoruri: cum transformăm rezultatele evaluării în progres real I – Liliana Chivulescu, Roxana Blidaru şi Costinela Cigăran (învăţământ primar, respectiv Limba engleză; Pucioasa, Târgovişte, respectiv Voineşti) (pentru profesori pentru învăţământ primar)
ℹ️ Descriere atelier: Acest atelier se adresează învățătorilor interesați să valorifice rezultatele evaluării nu doar ca instrument de raportare, ci și ca punct de plecare pentru intervenții didactice eficiente. În spiritul abordărilor bazate pe dovezi, atelierul pune accent pe corelarea evaluării cu predarea explicită, cu practica ghidată și cu diferențierea activităților.

? De la roșu-galben-verde la algoritmi: evaluarea în era digitală I – Crina Martinescu şi Cristina Popa, profesoare de Limba şi literatura română, de gimnaziu şi liceu, în Constanţa (pentru profesori pentru învăţământ primar, gimnazial și liceal)
ℹ️ Descriere atelier: Cum ar arăta evaluarea dacă ar fi, în același timp, relevantă pentru elevi, la îndemână pentru profesor și ancorată în competențele din programă? În acest atelier practic, descoperim cum instrumentele digitale și AI pot transforma evaluarea formativă dintr-o obligație într-o resursă reală de învățare. Plecăm cu instrumente testate, prompturi I.A. funcționale și idei concrete, gata de aplicat la clasă.

? Evaluare cu sens: sprijin real pentru progresul elevilor la mate și științe I – Liliana Olăraşu (Matematică, gimnaziu; Iaşi) și Antoneta Împuşcatu (Ştiinţe &amp; director; I.C. Brătianu, TL) (pentru profesori pentru învăţământ primar, gimnazial și liceal, de Matematică şi ştiinţe)
ℹ️ Descriere atelier: Te-ai întrebat de ce feedbackul rămâne adesea necitit? Atelierul arată cum evaluarea poate sprijini învățarea în orele de matematică și științe. Vom explora feedback rapid, autoevaluare și strategii prin care elevii devin responsabili de progres, transformând greșelile în oportunități și construind relații de încredere.

? Între formă și fond: cum transformăm evaluarea în învățare I – Anca Enache-Coatu şi Tatiana Cauni, profesoare de Limba şi literatura română, de gimnaziu şi liceu, în Puiești (VS), respectiv Baia Mare (pentru profesori de învăţământ gimnazial şi liceal, de Limbă și comunicare)
ℹ️ Descriere atelier: Propunem o perspectivă asupra evaluării ca proces, nu ca verdict, explorând efectele ei asupra motivației și învățării. Participanții vor analiza exemple concrete de evaluare alternativă și vor proiecta o aplicație adaptată propriei clase. La final, vor pleca nu doar cu o metodă, ci cu o schimbare de perspectivă: evaluarea ca spațiu care construiește sens, încredere și progres real.

? Învățare profundă și evaluare – de la scrierea creativă la utilizarea A.I. I – Cătălina Popa şi Doru Căstăian, profesori de Limba şi literatura română, respectiv de Ştiinţe socio-umane, în Galaţi (pentru profesori de învăţământ gimnazial şi liceal)
ℹ️ Descriere atelier: Propunem un parcurs coerent de la activarea gândirii prin scriere reflexivă și creativă la integrarea pragmatică și etică a inteligenței artificiale în procesul de evaluare. Pornim de la premisa că învățarea profundă presupune transfer, metacogniție și capacitatea de a formula conexiuni, iar evaluarea trebuie să măsoare tocmai aceste niveluri, nu doar reproducerea conținutului.

? 13:00-14:30: Pauză de prânz (nu asigurăm masa de prânz!)

? 14:30-17:00: Sesiunea a II-a a acelorași ateliere de învăţare colaborativă, de la profesori pentru profesori, directori, studenţi şi elevi, în paralel (fiecare atelier se desfăşoară în două părţi, dimineaţa şi după-amiaza, pentru aceeaşi grupă de ~25 de participanţi);

? 17:15-18:30: Sesiune plenară şi închiderea Forumului MERITO Dobrogea #3 (Universitatea Maritimă din Constanţa):
? Concluzii, feedback, paşi următori;
? „Cum ne evaluăm pe noi” - moment de Educaţie prin Virtuţi şi Poveşti, cu Alec Blenche, autor şi fondator EVP.
Închiderea Forumului şi înmânarea certificatelor de participare.

Participarea la Forum este gratuită pentru profesori şi directori din învăţământul preuniversitar, studenţi şi elevi de profil pedagogic, prin completarea acestui formular de înscriere, în limita celor ~200 de locuri disponibile, până pe 17 martie: https://www.proiectulmerito.ro/forumul-merito-dobrogea-3/. Vom transmite detaliile complete ale Forumului după procesarea înscrierilor şi alocarea pe grupe la ateliere, pe adresa de email furnizată prin acest formular.
❗ Vă puteţi înscrie pentru participare integrală pe toată durata Forumului, nu doar la o sesiune a atelierelor. Odată realizată alocarea pe grupe şi ateliere, în funcţie de specialitatea şi nivelul de învăţământ în care activaţi şi opţiunea exprimată, nu vom opera modificări şi nu vom accepta transferul la alte ateliere, din motive ce ţin de dinamica şi incluziunea fiecărei grupe.
? Vom emite un certificat de participare, pentru fiecare participant, la finalul Forumului, după parcurgerea integrală a sesiunilor acestuia, la atelierul pentru care aţi optat şi la care aţi fost alocat(ă).
☕?? Asigurăm pauzele de cafea de sâmbătă, materialele pentru ateliere, buna dispoziţie şi atmosfera pentru învăţare colaborativă.
??❗ Nu asigurăm mesele, cazarea sau transportul/transferul participanţilor, însă, la nevoie, putem recomanda unităţi de cazare sau de masă, odată ce v-aţi înscris.

Al treilea Forum MERITO Dobrogea, desfăşurat pentru a doua oară în Constanţa, este co-organizat voluntar de profesorii din comunitatea MERITO locală:
 Crina Martinescu, Amalia Simion, Natalia Cojocaru-Istrati, Liliana Giosan, Laura Popa şi Lucian Oprea, profesori din comunitatea MERITO Constanţa;
 împreună cu colegii din comunitatea locală şi naţională, facilitatori voluntari de ateliere;
 cu sprijinul Colegiului Naţional „Mircea cel Bătrân”, al Universităţii Maritime din Constanţa, al Asociaţiei Dăruieşte Aripi şi al echipelor acestora;
Parteneri ai Forumului MERITO Dobrogea #3: Casa Corpului Didactic Constanţa; School of London Constanţa (în curs de confirmare şi actualizare);
Sponsori locali ai Forumului MERITO Dobrogea #3: York Rose Language Center; Alex Filip Team; Fabrica de afaceri; Asociaţia Sofya Tomitană; Sophie Patisserie; Books Cafe - Prăvălia cu Cărţi; Cofetăria Aroma; Editura Corint; XPrinting; Amintiri din Dobrogea; School of London Constanţa; DP World; Asociaţia Viitorul Oraşului Tău; Copilării Urbane; EduVit (în curs de actualizare);
Parteneri strategici pentru transformarea meseriei de profesor în România, în 2025-2026: Bitdefender; NEPI Rockcastle; Dedeman; Crowe România; Patria Credit.

Proiectul MERITO este o cauză de transformare a meseriei de profesor, în sensul de a o recredibiliza, prin recunoaşterea dascălilor valoroşi, şi a o profesionaliza, prin dezvoltarea experţilor-practicieni şi propagarea expertizei în comunităţi de practică şi învăţare, de cadre didactice – un proiect al Fundaţiei Romanian Business Leaders.
- **Event URL**: https://allevents.in/constanta/forumul-merito-dobrogea-3-cum-proiectăm-evaluarea-în-sprijinul-învăţării/200029788832131
- **Event Categories**: business, art, literary-art, workshops
- **Interested Audience**: 
  - total_interested_count: 220

## Ticket Details

- **Ticket URL**: https://www.proiectulmerito.ro/forumul-merito-dobrogea-3/?utm_source=AllEvents.in&utm_medium=event-discovery-platform&utm_campaign=constanta-events

## Event venue details

- **city**: Constanta
- **state**: CT
- **country**: Romania
- **location**: Colegiul National "Mircea cel Batran", Constanta
- **lat**: 44.181139069752
- **long**: 28.650939391118
- **full address**: Colegiul National &quot;Mircea cel Batran&quot;, Constanta, Romania

## Event Organizer details

- **affiliate_id**: 2
- **organizer**: Proiectul Merito (https://allevents.in/org/proiectul-merito/16973768)

## Event gallery

- **Alt text**: banner
  - **Image URL**: https://cdn-az.allevents.in/events2/banners/b6e64112638a3c16b7c09b4c97356311f19d53729095b0bfb59050aaf138d0ad-rimg-w1200-h630-dcffffff-gmir?v=1773664520
- **Alt text**: thumbnail
  - **Image URL**: https://cdn-az.allevents.in/events2/banners/4ad72eaf7f6623e68107965a8a225d9f396da07b9e792b236d7e709785786945-rimg-w300-h300-dcfffffe-gmir?v=1773664521

## FAQs

- **Q**: When is the event happening?
  - **A:** Sat, 21 Mar, 2026 at 08:30 am
- **Q**: Where is the event happening?
  - **A:** Colegiul National &quot;Mircea cel Batran&quot;, Constanta, Romania
- **Q**: Who is organizing the event?
  - **A:** Proiectul Merito
- **Q**: What type of event is this?
  - **A:** business, art, literary-art, workshops
- **Q**: Where can I find ticket details about Forumul MERITO Dobrogea #3: Cum proiectăm evaluarea în sprijinul învăţării? ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Forumul MERITO Dobrogea #3: Cum proiectăm evaluarea în sprijinul învăţării?",
        "image": "https://cdn-az.allevents.in/events2/banners/b6e64112638a3c16b7c09b4c97356311f19d53729095b0bfb59050aaf138d0ad-rimg-w1200-h630-dcffffff-gmir?v=1773664520",
        "startDate": "2026-03-21",
        "endDate": "2026-03-21",
        "url": "https://allevents.in/constanta/forumul-merito-dobrogea-3-cum-proiectăm-evaluarea-în-sprijinul-învăţării/200029788832131",
        "location": {
            "@type": "Place",
            "name": "Colegiul National \"Mircea cel Batran\", Constanta",
            "address": {
                "@type": "PostalAddress",
                "streetAddress": "Vila Soimu, Strada Mircea cel Bătrân, Constanța, România",
                "addressLocality": "Constanta",
                "addressRegion": "CT",
                "addressCountry": "RO"
            },
            "geo": {
                "@type": "GeoCoordinates",
                "latitude": "44.181139069752",
                "longitude": "28.650939391118"
            }
        },
        "eventAttendanceMode": "https://schema.org/OfflineEventAttendanceMode",
        "description": "Pe 21 martie, vă invităm şi vă aşteptăm la a treia ediţie a Forumului MERITO Dobrogea, pe tema „Cum proiectăm evaluarea în sprijinul învăţării?\", privind planificarea traseului de la competențe și conținuturi la activități de învățare şi evaluarea formativă pentru însușirea conceptelor, desfăşurat f",
        "organizer": [
            {
                "@type": "Organization",
                "name": "Proiectul Merito",
                "url": "https://allevents.in/org/proiectul-merito/16973768"
            }
        ]
    }
]
```